22 Iουλίου 1784 : Γεννιέται ο Γερμανός αστρονόμος Φρήντριχ Μπέσελ. – astronomos.gr
Γεννιέται ο Γερμανός αστρονόμος Φρήντριχ Μπέσελ (Friedrich W. Bessel, 1784 – 1846), που μέτρησε τις θέσεις 50.000 αστέρων για να βγάλει συμπεράσματα για τις αποστάσεις τους. Υπήρξε, επίσης, ο πρώτος που μέτρησε την απόσταση άλλων αστέρων, εκτός από τον Ήλιο, ενώ συνέβαλε σημαντικά και στη γεωδαισία.
Το επιστημονικό έργο του Μπέσελ έθεσε τις βάσεις για την αποτελεσματικότερη εκτίμηση, σε σύγκριση με κάθε προηγούμενη μέθοδο, των μεγεθών του Σύμπαντος και κυρίως των μεγεθών των αστέρων, των γαλαξιών και των σμηνών γαλαξιών. Ο ακριβής, εξάλλου καθορισμός των θέσεων των ουρανίων σωμάτων αποτέλεσε πολύτιμο εργαλείο για την ουράνια μηχανική και τη γεωδαισία, αφού επέτρεψε τη λεπτομερή περιγραφή των κινήσεων των αστέρων και τη μελέτη του σχήματος και του μεγέθους της Γης, αντίστοιχα. Ο Μπέσελ επέκτεινε, επίσης, τις δυνατότητες των καθαρών μαθηματικών, εισάγοντας και ερευνώντας τις ομώνυμες συναρτήσεις Μπέσελ, το 1817, για την αντιμετώπιση του εξαιρετικά δυσεπίλυτου προβλήματος του καθορισμού της κίνησης τριών σωμάτων. Ύστερα από 7 χρόνια προσάρμοσε τις συναρτήσεις του, ώστε να είναι δυνατή η μελέτη των πλανητικών διαταράξεων.
Το 1938, μέτρησε την παράλλαξη των πλησιέστερων αστέρων με το ηλιόμετρο και έτσι λύθηκε μια για πάντα η ηλιοκεντρικότητα του ηλιακού μας συστήματος, που είχε προταθεί από τον Κοπέρνικο και υποστηρίχτηκε από τους μετέπειτα μεγάλους αστρονόμους.